# &aadressiraamat;u käsiraamat

## Sissejuhatus

&aadressiraamat; on &kde; põhiline aadressiraamaturakendus. See lubab hallata oma kontakte tõhusalt ja mugavalt. Tuginedes teegile tdeabc kasutab rakendus niinimetatud ressursse, mida saab tarvitada kontaktide laadimiseks ja salvestamiseks paljudes erinevates kohtades - nii kohalikus failisüsteemis kui ka LDAP serveritel ja SQL andmebaasides.

Kasutajaliides sarnaneb MS Outlookiga ning toetab kontaktiandmete vaatamisel mitmeid erinevate võimalustega vaateid. Lisaks selle on võimalik kasutada kõigil väljadel täpsustavat otsingut ning hüpperiba kiireks ligipääsuks mõnele konkreetsele kirjele. Kuna aluseks olev teek tdeabc kasutab oma vaikimisi salvestusviisina vCardi vormingut (selle määratleb RFC 2426), kajastab &aadressiraamat; graafilises kasutajaliideses kõiki toetatud kirjevälju.

## &aadressiraamat;u kasutamine

### Alustamine

Kui &aadressiraamat; on käivitatud (paneelimenüüst või käsurealt `kaddressbook`), ilmub &aadressiraamat;u peaaken:

&aadressiraamat;u käivitamine &aadressiraamat;u peaaken

&aadressiraamat;u peaaken

### Ressurside seadistamine

&aadressiraamat; võib kontaktide laadimiseks ja salvestamiseks kasutada mitmeid erinevaid ressursse. Kui käivitada &aadressiraamat; esimest korda, on paigaldatud vaikeressurss, mis salvestab kõik kontaktid vCardi faili $HOME/.trinity/share/apps/tdeabc/std.vcf. Kuid mõistagi saab ressursse lisada, kasutades selleks ressursside seadistamise dialoogi, mida pakub kcontrol (KDE komponendid->KDE ressursside seadistamine):

Ressursside seadistamise dialoog Ressursside seadistamise dialoog.

Ressursside seadistamise dialoog.

Lae seadistusmoodul, millele soovid oma ressurssi/ressursse lisada, sektsiooni Ressursid ülaosas asuvast liitkastist. &aadressiraamat;u mooduliks on kontakt.

Käivita nupule Lisa... klõpsates dialoog Ressursi seadistamine. Vali ressurss, millele soovid lisada oma mooduli kontakt ja kinnita langetatud valikut klõpsuga nupule OK.

Kataloog

- Iga kontakt salvestatakse omaette faili.

fail

- Kõik kontaktid salvestatakse ühte faili.

IMAP

- Veel kirjutamata

Kolab

- Kontaktid salvestatud sinu DIMAP konto kontaktide kausta.

  Kolabi serveri eriomadused: Kolabi ressurssi ei tohi seadistada ainult loetavana. Kui oled lisanud mitu erinevat ressursitüüpi, tuleb oma Kolabi serveri ressurss määrata standardressursiks.

LDAP

- Kõik kontaktid salvestatakse LDAP serverile.

Võrk

- Kõik kontaktid salvestatakse ühte faili, mis võib asuda võrguserveril (nt. HTTP, WebDAV, FTP või Fish).

SLOX

- Veel kirjutamata

XML-RPC

- Veel kirjutamata

Pärast tüübi valimist ilmub uus dialoog, kus saab seadistada ressursi spetsiifilised omadused.

Tüübid fail ja kataloog toetavad kontaktide salvestamiseks mitut erinevat vormingut:

vCard

- Kontaktid salvestatakse vCardi vormingus, nagu selle määratleb RFC 2426.

binaar

- Kontaktid salvestatakse binaarandmetena. See suurendab jõudlust laadimisel ja salvestamisel, kuid ei ole porditav nagu vCardi vorming.

&aadressiraamat; vajab standardressurssi, kuhu salvestada kõik kontaktid, kui mingit muud ressurssi ei ole määratud. Seepärast on juba &aadressiraamat;u esimesel käivitamisel olemas vaikeressurss. Kui soovid standardressursina pruukida mõnda muud ressurssi, määra see klõpsuga nupule Kasuta standardina. Uus standardressurss peab olema nii lugemis- kui kirjutamisõigusega ja aktiivne, muidu ei saa seda valida.

### Kontaktide haldamine

Kontaktide loomiseks või muutmiseks pakub &aadressiraamat; dialoogi, kus saab määrata kõik andmed, mida kasutab ka vCard.

Kontaktidialoog Kontaktidialoog.

Kontaktidialoog.

#### Nime automaatne parsimine

&aadressiraamat; püüab nime automaatselt parsides muuta selle sisestamise võimalikult hõlpsaks. Vahel on korrektseks toimimiseks vaja lisada nimele ees- või järelliiteid või midagi muud, mida saab teha seadistustedialoogis. Algoritm ei ole siiski veatu ning võib ette tulla, et see parsib nime vigaselt. Sellisel juhul võid nime redigeerimise dialoogis selle võimaluse välja lülitada (seda saab teha, kui klõpsata kontaktidialoogis nupule Nimi...). Kui soovid parsimise välja lülitada kõigi uute kontaktide puhul, keela nime automaatne parsimine globaalselt seadistustedialoogis.

#### Vormindatud nimi

Kontakti vormindatud nime kasutavad teised rakendused. &aadressiraamat; pakub vormindatud nime kujuks välja kolm eelnevalt määratud vormi:

Lihtne nimi

- <eesnimi> <perekonnanimi>

Täisnimi

- <eesliide> <eesnimi> <lisanimi> <perekonnanimi> <järelliide>

Tagurpidi nimi

- <perekonnanimi> <eesnimi>

Kui ükski toodud tüüpidest sulle ei meeldi, võid valida kohandatud nimekuju, millisel puhul saad ise määrata, milline see välja peab nägema. Seda saab teha nime redigeerimise dialoogis. Kui soovid määrata vaikimisi vormindatud nime kuju kõigile uutele kontaktidele, kasuta seadistustedialoogi.

#### Kiirsuhtlus

Tekstiväljal IM aadress seisab antud kontakti puhul kasutatav kiirsuhtlusaadress. Kiirsuhtlusaadressi lisamiseks, vaatamiseks ja muutmiseks klõpsa nupule Muuda IM aadresse... Seejärel ilmubki kiirsuhtlusaadresside muutmise dialoog.

Kiirsuhtluse aadresside muutmise dialoog Kiirsuhtluse aadresside muutmise dialoog.

Kiirsuhtluse aadresside muutmise dialoog.

Ühe kontaktiga võib olla seotud mitu kiirsuhtlusaadressi. Siia saavad oma infot salvestada muud rakendused, näiteks Kopete ja Konversation. Soovitatav on siiski kiirsuhtlusaadresse lisada, muuta ja kustutada otse rakenduses Kopete või Konversation, mitte aga siin, sest need rakendused on kiirsuhtlusaadresside lisamiseks, kasutaja lisamiseks gruppi ja nii edasi paremini ette valmistatud. Kui sind aga ei huvita, kas mõni muu rakendus siinseid aadresse kasutab ja soovid lihtsalt kontakti kiirsuhtlusaadressi salvestada, võid muidugi selle ka siin lisada või seda muuta.

Rohkem infot kiirsuhtlusaadresside lisamise kohta annavad Kopete käsiraamat ja Konversationi käsiraamat.

#### Krüptoseadistuste kaart

Sellel kaardil saab määrata kontaktiga seotud krüptoeelistused. Käesoleva käsiraamatu kirjutamise ajal kasutas neid kirjade koostamisel ainult KMail. Igatahes asendab see KMaili varasemate versioonide äärmiselt vähe seadistatavad saajapõhised krüptoeelistuste võimalused.

Lubatud protokollid

- Siin saab piirata kontakti puhul kasutatavaid krüptitud kirja vorminguid. Täpsemalt räägib erinevatest vormingutest KMaili käsiraamatu peatükk Krüptitud kirja vormingud.

Eelistatav OpenPGP krüptovõti, Eelistatav S/MIME krüptosertifikaat

- Siin saab määrata antud kontaktile kirja saatmisel eelistatult kasutatava OpenPGP võtme ja/või S/MIME sertifikaadi. Kui siin midagi ei määrata, otsitakse sobivate võtmete ja sertifikaatide leidmiseks läbi kohalik võtmehoidja ja kohalik sertifikaadikast.

Kirja eelistus

- Siin saab valida teatud juhised, mida kasutatakse nii signeerimisel kui krüptimisel.

  <puudub>

- Eelistus puudub, kasutatakse KMaili vaikeväärtust.

Kunagi ei signeerita, Kunagi ei krüptita

- Kontaktile saadetavaid kirju ei signeerita/krüptita kunagi. Ka kinnitust ei küsita (välja arvatud juhul, kui tekivad konfliktid muude kontaktide eelistustega).

Alati signeeritakse, Alati krüptitakse

- Kontaktile saadetavad kirjad signeeritakse/krüptitakse alati. Selleks ei küsita isegi kinnitust (välja arvatud juhul, kui tekivad konfliktid muude kontaktide eelistustega).

Võimalusel signeeritakse alati, Võimalusel krüptitakse alati

- Kui võimalik, signeeritakse/krüptitakse alati kontaktile saadetavad kirjad. Kui see on võimalik, kinnitust ei küsita. Signeerimine ei pruugi olla võimalik, kui muude kirja saajate seas on kontakte, kelle eelistuseks on "Mitte kunagi". Krüptimine ei pruugi olla võimalik, kui puuduvad selle või teiste saajate võtmed/sertifikaadid.

Küsitakse

- Alati küsitakse, kas signeerida/krüptida.

### Vaadete kasutamine

&aadressiraamat;u käesolev versioon pakub niinimetatud vaateid, mis näitavad erineval viisil kontakte:

Tabelivaade

- Kõik kontaktid on ära toodud tabelina. Neid saab sortida vastavale veerupäisele klõpsates. Tabeli veerud sõltuvad väljadest, mis on valitud vaateseadistuste dialoogis.

Vaade ikoonidena

- Kontakte näidatakse ikoonidena. Kui kontaktiga kaasneb foto või logo, saab kasutada seda, vastasel juhul tarvitatakse vaikeikooni.

Kaardivaade

- Kõiki kontakte näidatakse kaartidena. Kaardi tiitliks on vormindatud nimi. Kaardi sisu sõltub sellest, millised väljad on valitud vaateseadistuste dialoogis.

Vaateseadistuste dialoog Vaateseadistuste dialoog.

Vaateseadistuste dialoog.

Kaardil Valitud väljad saab määrata, milliseid osi kontaktiinfost vaates näidatakse. Kaardil Vaikefilter saab määrata, millist filtrit vaates kasutada.

### Filtrite kasutamine

&aadressiraamat; võimaldab määrata filtreid, mis sõltuvad kategooriatest, kuhu kontakt kuulub. Nii saab näiteks luua filtri, millega sobivad kõik kontaktid, kes kuuluvad kategooriatesse 'perekond' ja 'sõbrad'. Kuid võimalik on määrata ka filter, millega sobivad just kõik muud kontaktid. Filtreid saab hallata filtriseadistuste dialoogis:

Filtriseadistuste dialoog Filtriseadistuste dialoog.

Filtriseadistuste dialoog.

Filtreid võib kasutada vaates kontaktide arvu piiramiseks. Vaateseadistuse dialoogis saab määrata, millist filtrit vaates vaikimisi kasutada.

### Laiendite kasutamine

&aadressiraamat; kasutab laiendeid pluginatena, võimaldades sel moel tarvitada kolmanda poole loodud asju. Praegu on saadaval kolm laiendit:

Kontaktiredaktor

- Sarnaneb kontakti redigeerimise dialoogiga, kuid on loodud nii, et kontakte oleks võimalik kiiresti redigeerida.

Kontakti asukoht

- See laiend võtab aluseks kontakti postiaadressi ja laeb nende andmete põhjal internetist (näiteks www.map24.de) kaarditeenuse. Tulemust näidatakse HTML vormingus.

Postiloendi haldur

- See laiend võimaldab hõlpsasti hallata postiloendeid. Loo lihtsalt uus loend ja vali vaates kontakt. Klõpsuga nupule Lisa kontakt lisataksegi see postiloendisse. Veelgi lihtsam võimalus on kontakt vaatest postiloendisse lohistada. Uuri laiendi lisamise kohta lähemalt osa, kus on juttu seadistuste menüüst.

Postiloendi laiendi peaaken. Postiloendi laiendi peaaken.

Postiloendi laiendi peaaken.

### Import ja eksport

Uue importimise ja eksportimise raamistikuga pakub &aadressiraamat; dialoogi, kus saab valida, millised kontaktid eksportida.

Eksportimise dialoog. Eksportimise dialoog.

Eksportimise dialoog.

Praegu on saadaval järgmised import- ja eksportpluginad

vCard

- vCard on standardvorming (RFC 2426), mida toetab enamik aadressiraamatu rakendusi. &aadressiraamat; suudab importida ja eksportida versioone 2.1 ja 3.0.

Mobiiltelefon

- See plugin võimaldab importida kontakte Nokia mobiiltelefonilt gnokii teegi vahendusel.

Eudora aadressiraamat

- Selle pluginaga saab importida kontakte Eudora e-posti rakendusest.

CSV

- CSV (komadega eraldatud väärtused) on vorming, mida kasutavad paljud (aadressiraamatu) rakendused. Selles vormingus saab kontakte nii importida kui eksportida.

KDE2

- Selle abil saab importida vanu KDE 2.x aadressiraamatu kirjeid.

LDIF

- LDIF kujutab endast LDAP andmeid puhta teksti kujul. Seda vormingut kasutavad oma aadressiraamatu andmete salvestamiseks Netscape ja Mozilla. &aadressiraamat; toetab selle vormingu puhul nii importimist kui eksportimist.

PAB

- PAB on MS Exchange isikliku aadressiraamatu vorming. Seda kasutavad kontakti andmete salvestamiseks MS Outlook ja MS Outlook Express. &aadressiraamat; toetab selle vormingu puhul importimist.

Opera

- Selle abil saab importida veebilehitseja Opera kontaktide andmebaasi.

Järjehoidjad

- See on pseudoeksportimise plugin, mis muudab sinu kontaktide veebi-URLid kättesaadavaks Konquerori järjehoidjate menüüs.

### LDAP päringud

&aadressiraamat;ut on võimalik kasutada aadressiinfo importimiseks LDAP serverilt kohalikku aadressiraamatusse. Selleks kasutatakse LDAP otsingu dialoogi.

LDAP servereid saab seadistada seadistustedialoogis

&aadressiraamat;u peamisel tööriistaribal on näha nupp suurendusklaasiga raamatu kohal. Selle nupu abil saab avada LDAP otsingu dialoogi. Dialoog peaks olema väga lihtne ega vaja erilist selgitamist: kirjuta vaid nimi, e-posti aadress, telefoninumber või nende mingigi osa ja vajuta nuppu Otsi.

Tulemused on näha nimekirjana. Sealt on võimalik valida üks või enam aadress ja nupu Lisa valitud abil importida valitud aadress(id) kohalikku aadressiraamatusse või nupu Meili kontaktile abil välja kutsuda e-posti rakendus ja saata valitud adressaatidele kiri.

Kast Rekursiivne otsing on vaikimisi märgitud. See sunnib LDAP päringu läbi vaatama kõiki serveri unikaalse nime baasist (Base DN) allapoole jäävaid objekte. Kui soovid aga päringu esitada vaid baasist üks tase allapoole jäävatele objektidele, eemalda kastist märge. Kui sa ei tea, mida teha, ära parem vaikevalikut muuda.

### Seadistused

Seadistustedialoog võimaldab muuta suurt osa &aadressiraamat;u käitumisest. Dialoogi saab avada menüükäsuga Seadistused KDE aadressiraamatu seadistamine või klõpsuga vastavale tööriistariba ikoonile.

&aadressiraamat;u seadistamine Seadistustedialoog.

Seadistustedialoog.

#### Kaart Aadressiraamat

##### Kaart Üldine

Valimiseks kasutatakse ühte klõpsu (nagu KDEs)

- Märkimisel tarvitab &aadressiraamat; valimiseks ühtainsat hiireklõpsu (nagu KDEs).

Uute aadresside nime automaatne parsimine

- Märkimisel tarvitatakse uute aadresside korral nime automaatse parsimise võimalust.

Skriptikäsud

- Siin saab määrata käsud, mis käivitatakse klõpsuga telefoni- või faksinumbrile üksikasjade kaardil.

Laiendid

- Selles nimekirjas saab sisse ja välja lülitada laiendeid ning neid seadistada.

##### Kaart Kontakt

&aadressiraamat; suudab automaatselt parsida nime osadeks. Tagamaks, et see alati edukalt välja tuleb, saab lisada täiendavaid nimeosade identifikaatoreid, näiteks prefiksid, sufiksid ja niinimetatud siseosad.

Prefiksid

- Siin saab määrata nime prefiksid, näiteks 'Prof.' või 'Dr.'.

Siseosad

- Siin saab määrata selliseid nimeosi, nagu 'van' või 'von', mis kuuluvad tihtipeale hollandi või saksa nimede koosseisu.

Sufiksid

- Siin saab määrata nime sufikseid, näiteks 'Sr.' või 'Jr.'.

Vaikimisi vormindatud nimi

- Siin saab valida, millisel kujul vormindatult tuleb esitada nimi uute kontaktide korral.

#### Kaart LDAP

Sellel kaardil saab seadistada LDAP servereid, mida kasutatakse LDAP päringute esitamiseks &aadressiraamat;us.

Nupuga Lisa masin... saab lisada ja seadistada uue serveri.

LDAP otsingu seadistamine Kolabi tarbeks LDAP otsingu seadistusnäide (Kolab).

Masina lisamise dialoog - LDAP otsingu seadistusnäide (Kolab).

Servereid saab sisse ja välja lülitada neid serverite nimekirjas märkides või märget eemaldades. Dialoogi sulgeb klõps nupule OK.

Otsingujärjekorda saab seadistada servereid nimekirjas üles- või allapoole liigutades. Selleks on mõeldud vastavad nooled dialoogi paremas servas.

## Käskude seletused

### Menüü Fail

&Ctrl;N Fail Uus kontakt

- Avab uue kontakti lisamiseks kontaktiredaktori.

Fail Muuda kontakti

- Avab valitud kontakti muutmiseks kontaktiredaktori.

&Ctrl;S Fail Salvesta

- Salvestab muudetud kontaktid.

Fail Impordi

- Näitab kõiki saadaolevaid importimismooduleid.

Fail Ekspordi

- Näitab kõiki saadaolevaid eksportimismooduleid.

&Ctrl;P Fail Trüki

- Trükib valitud kontaktid.

Fail Saada e-postiga kontaktile

- Avab eelistatud e-posti rakenduse, kus valitud kontaktid on juba kirjas kirja saajatena.

Fail Saada kontaktile

- Avab eelistatud e-posti rakenduse, kus valitud kontaktid on kaasatud failidena vCardi vormingus.

&Ctrl;Q Fail Välju

- Lõpetab &aadressiraamat;u töö.

### Menüü Redigeerimine

&Ctrl;Z Redigeerimine Võta tagasi

- Tühistab viimase toimingu.

&Ctrl;&Shift;Z Redigeerimine Tee uuesti

- Sooritab viimase tagasi võetud toimingu uuesti.

&Ctrl;X Redigeerimine Lõika

- Lõikab valitud kontaktid.

&Ctrl;C Redigeerimine Kopeeri

- Kopeerib valitud kontaktid lõikepuhvrisse.

&Ctrl;V Redigeerimine Aseta

- Asetab lõikepuhvri sisu aadressiraamatusse, kui see on sobivas vormingus.

Delete Redigeerimine Kustuta kontakt

- Kustutab kõik valitud kontaktid.

&Ctrl;A Redigeerimine Vali kõik

- Valib kõik kontaktid.

Redigeerimine Määra kategooriad

- Avab dialoogi, kus saab määrata kategooriad valitud kontaktidele. Kui valitud kategooriad erinevad kontaktide kategooriatest, pärib dialoog, kas soovid erinevused ühendada või varasemad kategooriad üle kirjutada.

Redigeerimine Määra 'kes mina olen?'

- Märgib valitud kontakti 'kes mina olen?' kontaktiks ehk kontaktiks, mis esindab kasutaja andmeid. Selline kontakt on vajalik, sest selle andmeid tarvitavad ka teised rakendused, näiteks &kmail; ja &kword;. Sel moel ei ole sul vajadust määrata seda igas rakenduses eraldi.

### Menüü Vaade

Vaade Vali vaade

- Näitab kõiki saadaolevaid vaateid.

Vaade Lisa vaade

- Avab uue vaate loomise dialoogi.

Vaade Muuda vaadet...

- Avab dialoogi, kus saab muuta parajasti aktiivse vaate omadusi.

Vaade Kustuta vaade

- Kustutab parajasti aktiivse vaate.

Vaade Värskenda vaadet

- Värskendab parajasti aktiivset vaadet.

### Menüü Tööriistad

See menüü pakub tööriistu kontaktide andmebaasi tarbeks.

Tööriistad Otsi aadresse kataloogist

- Avab dialoogi LDAP serveril asuvate aadresside otsimiseks. Serveri seadistusi saab määrata seadistustedialoogis.

### Menüü Seadistused

See menüü pakub võimalusi &aadressiraamat;u seadistamiseks, selle välimuse, kiirklahvide ja vaikekäitumise muutmiseks.

Seadistused Tööriistaribad

- Lülitab tööriistaribad sisse ja välja.

Seadistused Laiendiriba näitamine

- Määrab, milliseid laiendeid näidata laiendiribal peaakna allosas.

Seadistused Hüpperiba näitamine

- Lülitab hüpperiba näitamise sisse ja välja.

Seadistused Üksikasjade näitamine

- Lülitab üksikasjade paneeli näitamise sisse ja välja.

Seadistused Filtri redigeerimine

- Avab dialoogi, kus saab redigeerida filtreid.

Seadistused Kiirklahvide seadistamine...

- Avab dialoogi, kus saab muuta kiirklahve. Selle võimaluse abil saab muuta vaikimisi kiirklahve, mida &aadressiraamat; kasutab, või määrata uusi.

Seadistused Tööriistaribade seadistamine...

- Avab dialoogi, kus saab seadistada tööriistaribasid. Selle võimalusega saab lisada ja eemaldada nuppe, mida &aadressiraamat; tööriistaribal näitab.

Seadistused KDE aadressiraamatu seadistamine...

- Avab seadistustedialoogi.

### Menüü Abi

&help.menu.documentation;

## Käsurea võtmed

&aadressiraamat; toetab ka mõningaid käsurea võtmeid, mida saab kasutada rakenduse käivitamiseks teatud moel:

`kaddressbook` `-a, --addr <aadress>`

- Avab kontaktiredaktori määratud e-posti aadressiga.

`kaddressbook` `--uid <uid>`

- Avab kontaktiredaktori määratud uid-iga.

`kaddressbook` `--editor-only`

- Käivitab ainult redaktori.

`kaddressbook` `--new-contact`

- Käivitab redaktori uue kontakti loomiseks.

&aadressiraamat; toetab ka muid &kde; ja &Qt; rakenduste tavapäraseid käsurea võtmeid. Nende nimekirja saab käskudega ``--help``, ``--help-kde`` ja ``--help-qt``.

## Valikud, mida ei leidu graafilises kasutajaliideses

Lisaks seadistustedialoogis nähtavatele valikutele on veel mõned, mida saab muuta ainult otse seadistustefailis ($TDEHOME/share/config/kaddressbookrc) või KIOSK-i abil.

ContactListAboveExtensions

- Sisselülitamise korral näidatakse laiendusi (nt. postiloendi redaktor) kontaktide nimekirja all, mitte omaette veerus. Vaikimisi on see välja lülitatud. Sisselülitamiseks lisa sektsiooni [MainWindow] rida:

      ContactListAboveExtensions=true

## Autorid ja litsents

&aadressiraamat; - &kde; aadressiraamat

Autoriõigus (c) 1997-2003: KDE-PIM meeskond

&aadressiraamat;u esialgse versiooni kirjutas 1997. aastal Don Sanders dsanders@kde.org. Praegu hooldab seda Tobias Koenig tokoe@kde.org.

&underFDL;