# Pihuarvuti sünkroniseerimine lauaarvutiga

See peatükk kirjeldab &kpilot;i sünkroniseerimisprotsessi, keskendades tähelepanu &kpilot;i deemonile. Pihuseadet saab sünkroniseerida sisemiste näitajatega ja / või kanalitega sõltuvalt sinu eelistustest või sellest, kas rakendustel, mida igapäevaselt kasutad, on olemas liides, millega kanalite vahendusel sünkroniseerida andmeid pihuseadmel ja lauaarvutil.

Üpris kasulik oleks oma pihuarvutist regulaarselt varukoopia teha. Kui see toiming välja jätta, piisab üldiselt lihtsalt pihuarvuti ühendamisest ja klõpsust &HotSync;i nupule. &kpilot;i deemoni ikoon süsteemses salves hakkab vilkuma, osutades, et sünkroniseerimine parajasti käib.

&kpilot;i deemoni hüpikmenüü &kpilot;i deemoni hüpikmenüü

&kpilot;i deemoni hüpikmenüü

Määramaks, millist tüüpi sünkroniseerimise peaks &kpilot; järgmisel korral sooritama, võib kasutada peaakna menüüd Fail või klõpsata hiire parema nupuga &kpilot;i süsteemses salves paikneva deemoni ikoonil ja valida sobiv kirje alammenüüst Järgmine sünkroniseerimine .

Kui hoida hiir veidi aega &kpilot;i deemoni ikooni kohal, ilmub kohtspikker, mis teatab, millist tüüpi sünkroniseerimise &kpilot; järgmisel korral sooritab.

Sünkroniseerimise tüübid on järgmised:

- HotSync (ühekordne): see pakub kena tasakaalu kiiruse ja andmete turvalisuse vahel.

- FastSync (ühekordne): sünkroniseeritakse ainult kanalitega andmebaasid.

- Täielik sünkroniseerimine (ühekordne): kõige turvalisem, aga kõige enam aega nõudev võimalus.

- Varundamine (ühekordne): kõigi andmete kopeerimine pihuseadmelt PC-le.

- Taastamine (ühekordne): varasemate varukoopiate kopeerimine lauaarvutist pihuseadmele, mis kustutab senised andmed.

  Kasuta taastamisvõimalust ettevaatlikult, sest nii võid kaotada kõik uued andmed, mida oled pihuseadmele pärast viimast varundamist sisestanud.

- Pihuarvuti kopeerimine PC-sse (ühekordne): käivitab kõik kanalid ja sünkroniseerib kõik andmebaasid, kuid mõlema allika info liitmise asemel lihtsalt kopeerib pihuarvuti andmed lauaarvutisse.

  Kasuta seda võimalust ettevaatlikult, sest nii kaotad kõik muudatused, mida oled lauaarvutis teinud pärast viimast sünkroniseerimist.

- PC kopeerimine pihuarvutisse (ühekordne): käivitab kõik kanalid ja sünkroniseerib kõik andmebaasid, kuid mõlema allika info liitmise asemel lihtsalt kopeerib lauaarvuti andmed pihuarvutisse.

  Kasuta seda võimalust ettevaatlikult, sest nii kaotad kõik muudatused, mida oled pihuarvutis teinud pärast viimast sünkroniseerimist.

Teine võimalus muuta &kpilot;i vaikekäitumist sünkroniseerimisel on valida sobiv meetod &HotSync;i seadistuste dialoogis.

Kanalite või sünkroniseerimise seadistamiseks ei ole vaja avada &kpilot;i peaakent, sest võimalus KPiloti seadistamine... on saadaval ka &kpilot;i deemoni hüpikmenüüs.

## Pihuarvuti andmete varundamine

Igal varundamisel salvestab &kpilot; pihuseadme andmed kataloogi `$TDEHOME/share/apps/kpilot/DBBackup/Kasutajanimi/`, mis võimaldab neid hiljem vajaduse korral hõlpsasti taastada. Keskkonnamuutuja `$TDEHOME` (tavaliselt `/home/kasutajanimi/.trinity/`) osutab kataloogile, mis sisaldab sinu seadistusi ja &kde; rakenduste andmeid.

Andmeid on mõttekas üsna sageli varundada. Selleks võib klõpsata kirjele Järgmine sünkroniseerimine Varundamine &kpilot;i deemoni ikooni hüpikmenüüs või valida &kpilot;i peaaknas käsk Fail Varundamine , mis tagab, et järgmine sünkroniseerimine on varukoopia tegemine. Seejärel klõpsa &HotSync;i nuppu.

## Pihuarvuti andmete taastamine

Taastamine tähendab varem PC-le salvestatud andmete ülekandmist pihuseadmele, mis sisuliselt kustutab seadmel kõik uued andmed ja taastab varundamise hetkel valitsenud olukorra.

Kasuta taastamisvõimalust ettevaatlikult, sest nii võid kaotada kõik uued andmed, mida oled pihuseadmele pärast viimast varundamist sisestanud.

Viimasel varundamisel salvestatud andmed asuvad kataloogis `$TDEHOME/share/apps/kpilot/DBBackup/Kasutajanimi/`. Keskkonnamuutuja `$TDEHOME` (tavaliselt `/home/kasutajanimi/.trinity/`) osutab kataloogile, mis sisaldab sinu seadistusi ja &kde; rakenduste andmeid.

Taastamist on enamasti vaja siis, kui pihuseade on üle elanud riistvaralise või tarkvaralise krahhi. Taastamist saab käivitada ainult &kpilot;i peaaknast, mitte aga &kpilot;i deemonist, sest see ei ole tavaline operatsioon. Et järgmine operatsioon oleks taastamine, vali Fail Taastamine ja klõpsa &HotSync;i nuppu.

## Sünkroniseerimisviisi valik

Pihuseadet saab sünkroniseerida kolmel viisil: HotSync, FastSync või Täielik sünkroniseerimine.

Kui klõpsad pihuseadmel nuppu &HotSync;, võtab &kpilot; ette vaikimisi sünkroniseerimisoperatsiooni (tavaliselt HotSync). Selle, milline on vaikimisi sünkroniseerimisoperatsioon, saab valida &HotSync;i seadistamise dialoogis. Teine võimalus on klõpsata soovitud võimalusel &kpilot;i peaaknas menüüs Fail või &kpilot;i deemoni hüpikmenüüs alammenüüs Järgmine sünkroniseerimine .

Vaikimisi sünkroniseerimisoperatsiooni saab muuta ainult &HotSync;i seadistamise dialoogis. &kpilot;i peaakna menüü Fail või &kpilot;i deemoni hüpikmenüü alammenüü Järgmine sünkroniseerimine kirjed lubavad muuta ainult seda, milline on järgmine sünkroniseerimine.

&kpilot;i deemoni hüpikmenüü &kpilot;i deemoni hüpikmenüü

&kpilot;i deemoni hüpikmenüü

Põhjalikumalt tutvustab erinevaid sünkroniseerimise tüüpe page-hotsync.

## Pihuarvuti andmete sünkroniseerimine kanalitega

Kanalid on programmid, mis pakuvad sinu pihuseadme andmetele väljundi PC rakendustes või sünkroniseerivad pihuseadme andmeid failidega, mida PC rakendused saaksid kasutada.

Kanaleid saab seadistada menüükäsuga Seadistused KPiloti seadistamine... või deemoni hüpikmenüü käsuga KPiloti seadistamine...

&kpilot;i deemoni hüpikmenüü &kpilot;i deemoni hüpikmenüü

&kpilot;i deemoni hüpikmenüü

Kanalid seadistustedialoogis koondavad kõik &kpilot;ile kättesaadavad paigaldatud kanalid. Neid saab sisse või välja lülitada kanali nimest vasakul asuva märkekastiga. Mõnda kanalit saab täiendavalt seadistada, eriti kui selle looja on taolise võimaluse ette näinud. Kanalite seadistamisest räägib lähemalt vaikekanalite seadistamisele pühendatud osa.

Vaikekanalid on järgmised:

KNotes / Memod

- Sünkroniseerib Memo Padi rakenduse &knotes;iga.

  Kanal sünkroniseerib Memo Padi andmed ainult siis, kui &knotes; töötab. Selle võimaluse kasutamiseks käivita kindlasti kõigepealt &knotes; või kontrolli, kas see juba ei tööta (vihje: otsi &knotes;i ikooni süsteemses salves).

Notepad

- Ekspordib pihuseadme rakenduse Notepad vabakäemärkmed piltidena sinu arvutisse.

Aja sünkroniseerimine

- Määrab pihuseadme ajaks lauaarvuti aja. Kasulik pihuseadme aja hoidmiseks täpsena.

Kalender (KOrganizer)

- Sünkroniseerib Datebooki rakenduse &korganizer;iga või sinu valitud iCalendari failiga.

Palm DOC

- Teisendab automaatselt ja paigaldab &PalmPilot; DOC vormingus tekstifailid, andes võimaluse lugeda tekstifaile pihuarvutil enamiku DOC-võimalusega rakendustega.

  Iga tekstifaili saab hõlpsasti teisendada. Nii võid näiteks alla tõmmata ja teisendada avalikke raamatuid, mida pakub Gutenbergi projekt, ning neid seejärel oma pihuseadmel lugeda.

Aadressiraamat

- Sünkroniseerib Addressi rakenduse &aadressiraamat;uga või sinu valitud vCardi failiga.

Süsteemi info

- Kirjutab sinu pihuseadme info (OS versioon, saadaolev RAM, andmebaaside loend) faili. Enamasti kasulik silumisel.

Ülesanded (KOrganizer)

- Sünkroniseerib Ülesannete loendi rakenduse &korganizer;iga või sinu valitud iCalendari failiga.

MAL (AvantGo) kanal

- Sünkroniseerib pihuseadme &AvantGo; serveriga. &AvantGo; server pakub üldhuvitavat infot (uudised, börsikursid &etc;) pihuarvutile sobivas vormingus. Selle kanali kasutamiseks tuleb end registreerida, kanalid tellida ja paigaldada pihuseadmele &AvantGo; tarkvara.

E-post

- Saadab pihuseadmel kirjutatud kirja &kmail;i vahendusel. Siiski ei ole praegu võimalik kirju ise saada.

Perl

Python

NULL

- Need kanalid on mõeldud programmeerimisvõimaluste demonstreerimiseks ega oma &HotSync;i protsessis mingit praktilist tähendust. Enamasti ei olegi neid näha, kuid mõnes süsteemis võivad nad siiski esineda.

Kanali seadistustedialoog Kanali seadistustedialoog

Kanali seadistustedialoog

## Konfliktide lahendamine

Andmekirjeid saab loomulikult muuta nii pihuseadmel kui PC-l. Kui kirjed on muudetud mõlemal pool, aga erinevalt (näiteks telefoninumber, mis pihuseadmel on asendatud ühe, lauaarvutil aga teise numbriga), tekib konflikt, mis tuleb lahendada nii, et pihuseade ja PC oleks taas sünkroonis.

Sellisel juhul ilmub hüpikdialoog, mis pärib, kuidas konflikt lahendada. Dialoogi ei ilmu, kui oled määranud kindlaks selliste konfliktide automaatse lahendamise võimaluse (seda saab teha konflikti lahendamise valikuga seadistustedialoogis). Pane tähele, et kanalite seadistamise dialoogis on võimalik erinevatele kanalitele määrata erinevad konflikti lahendamise võimalused.